laion/Wikipedia-Exotic huggingface dataset:
ტრანსი (მუსიკა)

ტრანსი — ელექტრონული მუსიკის ერთ-ერთი ჟანრი, რომელიც 1990-იანებში, გერმანიაში განვითარდა. სტილის დამახასიათებელი ნიშან-თვისებებია: რიტმი, 130 დან 160 დარტყმამდე წუთში (bpm), განმეორებადი მელოდიის ან ფრაზის არსებობა და მუსიკალური ფორმა. ტრანსის ჩემოყალიბებას უკავშირებენ ტექნოს და გოას. ტრანსმა ეს სახელწოდება განმეორებადი, შეუფერხებლად ცვლადი ბასისა და რიტმული მელოდიის გამო მიიღო, რომელმაც მსმენელი შეიძლება რაღაც ტრანსის მსგავსს მდგომარეობაში ჩააგდოს. ↑ Bom, Coen (2009). Armin Only: A Year in the Life of the World's No. 1 DJ. Oxford, UK: Dutch Media Uitgevers BV. ISBN 978-90-488-0323-1: p. 15 ↑ 2.0 2.1 Trance. AllMusic. ციტირების თარიღი: 9 July 2012. ↑ 3.0 3.1 3.2 3.3 3.4 Fassbender, Torsten (2008). The Trance Experience. Knoxville, Tennessee: Sound Org Inc. ISBN 978-0-2405-2107-7: p. 15, 16, 17, 19 ↑ 4.0 4.1 Webber, Stephen (2008). DJ Skills: The Essential Guide to Mixing and Scratching. Oxford, UK: Elsevier Press. ISBN 978-0-240-52069-8: p. 35 ↑ Snoman, Rick (2009). The Dance Music Manual: Tools, Toys, and Techniques – Second Edition. Oxford, UK: Elsevier Press. ISBN 0-9748438-4-9: p. 251, 252, 253, 266 ↑ 6.0 6.1 6.2 6.3 6.4 6.5 Hewitt, Michael (2009). Composition for Computer Musicians. Knoxville, Tennessee: Cengage Learning. ISBN 978-1-59863-861-5: p. 9 ↑ Goa Trance. AllMusic. ციტირების თარიღი: 9 July 2012.
მახტა

მახტა — სახელმწიფო კომლობრივი გადასახადი გვიანდელ ფეოდალურ საქართველოში. იყო ფულადი და ნატურალური. იხდიდნენ მოქალაქეები, ქალაქში მცხოვრები სახელმწიფო გლეხები და საქართველოს მაჰმადიანური მოსახლეობა (ელი). გადასახადს განსაზღვრავდა გადამხდელთა ქონებრივი მდგომარეობა. გვახარია ლ., სახელმწიფო ბეგარა-გადასახადები აღმოსავლეთ საქართველოში XIX საუკუნის პირველ ნახევარში, თბ., 1960; Месхишвили Ш. А., Города и городской строй феодальной Груыии XVII № XVIII вв., Тб., 1959; ქართული საბჭოთა ენციკლოპედია, ტ. 6, თბ., 1983. — გვ. 522.
DJ Magazine

DJ Magazine — ყოველთვიური ინგლისური მუსიკალური ჟურნალი დიჯეების შესახებ. ჟურნალის გამოშვება დაიწყო 1991 წელს. 1997 წლიდან ჟურნალი მკითხველების გამოკითხვის საფუძველზე ავლენს წლის საუკეთესო დიჯეის. ოფიციალური საიტი
მახუნცეთი

მახუნცეთი — აჭარის ავტონომიური რესპუბლიკის ქედის მუნიციპალიტეტის სოფლების ზედა მახუნცეთისა და ქვედა მახუნცეთის ძველი სახელწოდება. ამჟამად მახუნცეთის თემი მოიცავს სოფლებს ზედა და ქვედა მახუნცეთი, ქოსოფელი, ჭალახმელა. ქართული საბჭოთა ენციკლოპედია, ტ. 6, თბ., 1983. — გვ. 522. ვიკისაწყობში არის გვერდი თემაზე: მახუნცეთი
მაჯამა

მაჯამა (არაბ. ﻣﺠﻤﻮﻋﻪ ,ﻣﺠﺎﻣﻴﻊ კრებული) — სპარსულ პოეტიკაში სხვადასხვა მნიშვნელობის მქონე ტერმინი. უპირველესად აღნიშნავს რამდენიმე ან ერთი პოეტის ლექსთა კრებულს. ამას გარდა, მაჯამას უწოდებენ ისეთ ლექსს, რომელშიც თავმოყრილია სხვადასხვა პოეტური ხერხი, ჩამოთვლილია საგნები თუ ტერმინები. მაჯამა აერთიანებს ერთგვაროვანი ხერხებითა თუ თემატიკით დაკავშირებულ ლექსებსაც. ქართულ პოეზიაში მაჯამა, როგორც ლიტერატურული ხერხი, გვხვდება ჯერ კიდევ კლასიკურ ქართულ პოეზიაში (ჩახრუხაძე, შავთელი, რუსთაველი). შემდეგ იგი განავითარა სპარსული პოეზიის შესანიშნავმა მცოდნემ თეიმურაზ პირველმა. მისი მაჯამა საგანგებოდ შერჩეულ ლექსთა კრებულია („ლექსთა ღარიბთა, უცხოთა, რომელ არს გამოკრებული, მიმინდა წერა ამისთვის, არ იქმნას დავიწყებული“), რომელთა სტროფების დიდი ნაწილი ომონიმური რითმებით არის გაწყობილი. მათი ამოხსნა გარკვეულ სირთულესთან არის დაკავშირებული. ამ ჟანრის ლექსებს წერდნენ თუ კრებულებს ადგენდნენ არჩილი, ვახტანგ VI, საბა. ბარამიძე ა., თეიმურაზ პირველი, წგნ.: თეიმურაზ I, ტხზ. სრ., კრ., ალ. ბარამიძის და გ. ჯაკობიას რედ., ტფ., 1934; კობიძე დ., ქართული და სპარსული პოეტიკის ისტორიიდან, მის წგნ.: ქართულ-სპარსული ლიტერატურული ურთიერთობანი, ტ. 2, თბ., 1969; ჯიბლაძე გ., რუსთაველის ესთეტიკური სამყარო, თბ., 1966; მისივე, კრიტიკული ეტიუდები, ტ. 6, თბ., 1981; გვახარია ა., ქსე, ტ. 6, გვ. 522, თბ., 1983
10 Years (ალბომი)

10 Years — არმინ ვან ბიურენის კომპოზიციების კრებული. გამოვიდა 2006 წელს. დისკი გამოსცა ლეიბლმა Ultra Records. ინფორმაცია საიტზე Discogs
მაჯაღვერი

მაჯაღვერი (ლათ. Daphne) — მცენარეთა გვარი მაჯაღვერისებრთა ოჯახისა. აერთიანებს 100-მდე სახეობის მარადმწვანე ან ფოთოლმცვივან მცირედ დატოტვილ ბუჩქებს. გავრცელებულია ევროპასა და აზიაში. საქართველოში 6 სახეობა იზრდება. უფრო ფართოდ გავრცელებულია ჩვეულებრივი მაჯაღვერი (ლათ. Daphne mezereum) — ფოთოლმცვივანი ბუჩქი, რომლის სიმაღლე 1,5 მ აღწევს. აქვს ვარდეისფერი, სურნელოვანი, თაფლიანი ყვავილები, რომლებიც ფოთლის გაშლამდე ან მათთან ერთად გამოაქვს და წითელი კურკიანა ნაყოფი. გვხვდება უმეტესად მთის ზედა სარტყლის ტყეებში. მეტად დამახასიათებელია სუბალპური გამეჩეხრებული ტანბრეცილი ტყეებისათვის. მისი ყველა ნაწილი შხამიანია და დეკორატიულ მცენარედ იშვიათად აშენებენ. სხიერელი ვ., ქართული საბჭოთა ენციკლოპედია, ტ. 6, თბ., 1983. — გვ. 522.
მაჰონია

მაჰონია, ჭყორფოთოლა (ლათ. Mahonia) — მცენარეთა გვარი კოწახურისებრთა ოჯახისა. გვარში 50-მდე (სხვა მონაცემებით 100№მდე) სახეობის მარადმწვანე ბუჩქი ან ტანდაბალი ხეა. უმთავრესად გავრცელებულია ჩრდილოეთ და ცენტრალურ ამერიკაში. რამდენიმე სახეობა გვხვდება აღმოსავლეთ აზიაშიც. საქართველოში ინტროდუცირებულია 7 სახეობა, მეტწილად — ჭყორფოთოლა და იაპონური მაჰონია. ჩრდილოამერიკული ჭყორფოთოლა მაჰონია (ლათ. Mahonia aquifolia) მარადმწვანე ბუჩქია, რომლის სიმაღლე 1 მ აღწევს. აქვს მუქი მწვანე, შემოდგომით მოწითალო-ბრინჯაოსფერი ფოთლები, კაშკაშა ყვითელი ყვავილები და ლეგა ნაფიფქიანი მოლურჯო-მოშავო კენკრა ნაყოფი. დეკორატიული მცენარეა. იყენებენ ბაღ-პარკების მშენებლობაში. მრავლდება თესლით, ფესვის ამონაყარით, მწვანე კალმებით. სხიერელი ვ., ქართული საბჭოთა ენციკლოპედია, ტ. 6, თბ., 1983. — გვ. 525.
მბეჭდავი ქერქიჭამია

მბეჭდავი ქერქიჭამია (ლათ. Ips typographus) — მწერი ცხვირგრძელასებრთა ოჯახისა. ხოჭო ბრჭყვიალა შავია. აქვს მოკლე ცილინდრული ბუსუსები, რომელთა სიგრძე 4-5 მმ აღწევს. მატლი თეთრია, ოდნავ მოხრილი, სიგრძით 5 მმ. კვერცხი ბრჭყვიალა თეთრია, ოვალური. მბეჭდავი ქერქიჭამია გავრცელებულია ევროპაში. საქართველოში პირველად 1952 წელს აღმოაჩინეს. შემოჰყვა გაუქერქავ ხე-ტყეს ჩრდილოეთი რაიონებიდან. ხოჭო და მატლი აზიანებს ნაძვს, ფიჭვს, სახლდება მათ ღეროებსა და ტოტებზე. ბრძოლის ღონისძიებანი: სანიტარულ-ჰიგიენური წესების დაცვა, წაქცეული საჭერი ხეების მოწყობა და მათი ქიმიური დამუშავება ფოსფორორგანული პრეპარატებით. მუხაშავრია ა., ქართული საბჭოთა ენციკლოპედია, ტ. 6, თბ., 1983. — გვ. 525.
მბზინვარასებრნი

მბზინვარასებრნი (ლათ. Nitidulidae) — მწერების ოჯახი ხეშეშფრთიანების რიგისა. ჩვეულებრივ პატარა (1-6 მმ) ხოჭოებია. აქვთ მოკლე ულვაშები, ამობურცული პრიალა სხეული. ოჯახში 2 ათასამდე სახეობაა,. ზოგი აზიანებს ჯვაროსნებს, ზოგი მატაცებელია — სპობს მავნე მწერებს (მაგ. ქერქიჭამიების მატლებს), ზოგი კი მძორზე ცხოვრობს. ქართული საბჭოთა ენციკლოპედია, ტ. 6, თბ., 1983. — გვ. 525.
მბურღავი ცხოველები

მბურღავი ცხოველები — ზღვის უხერხემლოები, რომლებიც სავალებს ან ღრმულებს აკეთებენ მერქანში, კლდეში, მარჯნის რიფებში და რკინის ხიმინჯებში. მბურღავი ცხოველებს განეკუთვნებიან ორსაგდულიანები (გემის ჭია, ლითოფაგა და სხვა), კიბოსნაირნი (ლიმნორია, სფერომა და სხვა), ღრუბლები (კლიონა), ზოგიერთი მრავალჯაგრიანი ჭია და ზღვის ზღარბი. მრავალი მბურღავი ცხოველები დიდ ზიანს აყენებს ხის გემებს, ხიმინჯებს და სხვა ჰიდროტექნიკურ ნაგებობას. ქართული საბჭოთა ენციკლოპედია, ტ. 6, თბ., 1983. — გვ. 526.
იოსებ ნონეშვილი

იოსებ ელიოზის ძე ნონეშვილი (დ. 6 აპრილი, 1918, კარდანახი, ახლანდელი გურჯაანის მუნიციპალიტეტი — გ. 18 ოქტომბერი, 1980, თბილისი) — ქართველი პოეტი, შოთა რუსთაველის პრემიის ლაურეატი, საქართველოს მწერალთა კავშირის მდივანი (1966-1980). 1942 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი. პირველი ლექსი გამოაქვეყნა 1938 წელს ჟურნალ „ჩვენს თაობაში“. 1940 წელს გამოსცა პირველი პოეტური კრებული. 1941-1945 წლებში მსახურობდა საბჭოთა არმიაშია. მისი შემოქმედება თარგმნილია ბევრ ენაზე. წლების განმავლობაში რედაქტორობდა ჟურნალ „დილას“, გაზეთ „ლიტერატურულ საქართველოს“, არჩეული იყო მშვიდობის დაცვის რესპუბლიკური კომიტეტის თავმჯდომარედ. 1966 წლიდან სიცოცხლის უკანასკნელ დღემდე მუშაობდა მწერალთა კავშირის მდივნად, მიღებული აქვს გალაკტიონ ტაბიძის სახელობის პრემია წლის საუკეთესო ნაწარმოებისათვის. 1973 წლიდან მშვიდობის დაცვის საქართველოს რესპუბლიკური კომიტეტის თავმჯდომარე. 1981 წელს, გარდაცვალების შემდეგ, მიენიჭა შოთა რუსთაველის სახელობის სახელმწიფო პრემია. დაკრძალულია მწერალთა და საზოგადო მოღვაწეთა დიდუბის პანთეონში. ზ. ბაბუნაშვილი, თ. ნოზაძე, „მამულიშვილთა სავანე“, გვ. 293, თბ., 1994 იოსებ ნონეშვილი — საქართველოს ბიოგრაფიული ლექსიკონი იოსებ ნონეშვილი ↑ 1.0 1.1 Нонешвили Иосиф Элиозович // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a>
მგელი (მრავალმნიშვნელოვანი)

მგელი შეიძლება აღნიშნავდეს: მგელი — მტაცებელი ცხოველი; მგელი — თანავარსკვლავედი; მგლები (საფეხბურთო კლუბი) — ქ. ზუგდიდის საფეხბურთო კლუბი.
მგელციხე

მგელციხე — ციხესიმაგრე შუა საუკუნეების საქართველოში, ისტორიულ ჯავახეთში, ახლანდელი თურქეთის ტერიტორიაზე (თურქული წყაროებით ქურთ-კალე), მდინარე მტკვრის პირას, საქართველო-თურქეთის საზღვრის მახლობლად. აგებული უნდა იყოს IX-X საუკუნეებში. მგელციხე მნიშვნელოვანი სიმაგრე იყო: კონტროლს უწევდა სამხრეთიდან საქართველოში მომავალ მაგისტრალურ გზას. გვიანდელ ფეოდალურ ხანაში მგელციხე სამცხის ათაგბაგებს ეკუთვნოდა და მათი საყრდენი პუნქტი იყო აჯანყებული ფეოდალების წინააღმდეგ. 1578 წ. 7 აგვისტოს 2-დღიანი ბრძოლის შემდეგ აიღეს ოსმალებმა. XX საუკუნის დასაწყისში მგელციხე დაათვალიერა და აღწერა (რამდენიმე კოშკი, სხვადასხვა დანიშნულების ნაგებობანი და ეკლესია) ექვთიმე თაყაიშვილმა. ეკლესია მოხატული იყო. შემორჩენილია მცირე ფრაგმენტები. ციხის მახლობლად, მტკვრისპირა ფერდობზე, არის მცირე ზომის დარბაზული ეკლესია. ტატიშვილი თ., ქსე, ტ. 6, გვ. 527, თბ., 1983
მგზავრული

მგზავრული, ქართული ხალხური სამხმიანი სიმღერა. ასრულებენ მამაკაცები მგზავრობის დროს. მგზავრულს ახასიათებს ემოციური მელოდია, გამოკვეთილი რიტმი, ნათელი ფაქტურა, ომახიანი შესრულება, სტროფული ფორმა. პოეტური ტექსტი ნებისმიერია. მგზავრული ზოგჯერ მხოლოდ ცალკეული შეძახილებით („არალო“, „არალალო“) — სრულდება. უფრო ხშირად კი გზასთან დაკავშირებული ტექსტით — „გზა, სიარულში დალია, სიპი ქვა წყალთა დენამა“. მგზავრული პირველად ჩაწერა ანდრია ბენაშვილმა ქიზიყში (სიღნაღის რაიონი) და 1865 წელს გამოაქვეყნა თავის კრებულში „ქართული ხმები“. ჩხიკვაძე გ., ქსე, ტ. 6, გვ. 527, თბ., 1983
ავა გარდნერი

ავა გარდნერი (ინგლ. Ava Lavinia Gardner , დ. 24 დეკემბერი, 1922, გრაბთაუნი, ჩრდილოეთ კაროლინა, შეერთებული შტატები — გ. 25 იანვარი, 1990, ვესტმინსტერი, ლონდონი, ინგლისი) — ამერიკელი მსახიობი და მომღერალი, 1940-იანი და 1950-იანი წლების ჰოლივუდის ერთ-ერთი ყველაზე კაშკაშა ვარსკვლავი. ამერიკის კინოინსტიტუტის ვერსიით ჰოლივუდის ყველა დროის უდიდეს კინოვარსკვლავთა სიაში 25-ე ადგილს იკავებს. გარდნერი იყო 18 წლის, როდესაც კინოსტუდია „MGM“-თან კონტრაქტს მოაწერა ხელი. კონტრაქტის თანახმად დამწყებ მსახიობს კვირაში 50 დოლარს გადაუხდიდნენ. სტუდია „MGM“-ის ერთმა ახალგაზრდა კლერკმა გარდნერი შემთხვევით აღმოაჩინა, როცა ნიუ-იორკელი ფოტოგრაფის — ლარი ტერის სახელოსნოს ჩაუარა და ვიტრინაში გამოფენილი ულამაზესი უცნობი გოგონას ფოტო შენიშნა. 1950 წელს ოცდაექვსი წლის ავა გარდნერი და ოცდაცამეტი წლის ფრენკ სინატრა ერთმანეთს პირველად შეხვდნენ. ამ დროისთვის გარდნერი უკვე ცნობილი კინოვარსკვლავი იყო და მას „მსოფლიოს ყველაზე ლამაზ მტაცებელს“ ეძახდნენ. გარდნერი მეორე ქმართან, სახელგანთქმულ კლარნეტისტ არტი შოუსთან ერთად უკვე აღარ ცხოვრობდა, თუმცა ოფიციალურად გაყრილები არ იყვნენ. გარდნერმა ფრენკ სინატრა გაიცნო ფილმის „ჯენტლმენები ქერებს ამჯობინებენ“ პრემიერაზე. სინატრამ პირველი დანახვისთანავე მოხიბლა გარდნერი. სინატრა ჰოლივუდში მექალთანედ ითვლებოდა. რეპორტიორები ფეხდაფეხ დაჰყვებოდნენ შეყვარებულებს და ფოტო-კამერების ჩხაკა-ჩხუკით ნერვებს უშლიდნენ. მათ შორის ყველაზე თავხედებს სინატრა კბილების ჩამტვრევითად კი დაემუქრა. აგვისტოს ბოლოს მექსიკიდან დაბრუნებულმა სინატრამ გამოაცხადა თავისი გადაწყვეტილების შესახებ – გაეყაროს ცოლს და დაქორწინდეს საყვარელ ქალზე – ოფიციალურად გამოაცხადებს. 7 ნოემბერს ფილადელფიაში გარდნერი და სინატრა დაქორწინდნენ. ვიკისაწყობში არის გვერდი თემაზე: ავა გარდნერი ავა გარდნერი კინოფილმების ინტერნეტ-მონაცემთა ბაზაში ავა გარდნერი საიტზე Discogs Ava Gardner TCM-ის კინოფილმების მონაცემთა ბაზაში Ava Gardner Museum ავა გარდნერი. Find a Grave. ციტირების თარიღი: June 12, 2013. ↑ AFI's 100 Years...100 Stars // AFI ↑ The Most Beautiful Actress in Hollywood History
მგლინავასებრნი

მგლინავასებრნი (ლათ. Certhiidae) — ფრინველთა ოჯახი ბეღურასნაირთა რიგისა. აერთიანებს 2 გვარს: მგლინავებსა (ლათ. Certhia) და კლდეცოციებს (ლათ. Tichodroma). გავრცელებულია ევროპის, აზიის (სამხრეთით ჰიმალაის მთებამდე), ჩრდილო-დასავლეთ აფრიკისა და ამერიკის ტყეებში. საქართველოში გვხვდება 2 სახეობა: ჩვეულებრივი მგლინავა (ლათ. Certhia familiaris) და მოკლეთითა ანუ ბაღის მგლინავა (ლათ. Certhia brachydactyla). ბუდეს იკეთებენ ხის ბზარებსა და ქერქში. დედალი 4-7 კვერცხს დებს, 2 კვირას კრუხობს. მგლინავასებრნი ობობებითა და მწერებით იკვებებიან. ჟორდანია რ., ქართული საბჭოთა ენციკლოპედია, ტ. 6, თბ., 1983. — გვ. 527.
ტაქსის მძღოლი (ფილმი)

ტაქსის მძღოლი (ინგლ. Taxi Driver) — მარტინ სკორსეზეს ფილმი, რომელიც გამოვიდა 1976 წელს. ფილმში რეჟისორი თავადაც ასრულებს მცირე როლს. მონაწილეობენ: რობერტ დე ნირო, ჯოდი ფოსტერი, ჰარვი კეიტელი, სიბილ შეპარდი და სხვები. ფილმმა მიიღო ოქროს პალმის რტო, ჯოდი ფოსტერმა მიიღო BAFTA საუკეთესო მსახიობი ქალისთვის მეორეხარისხოვან როლში. ყურადღება!  ქვემოთ მოყვანილია სიუჟეტის და/ან დასასრულის დეტალები. ვიეტნამის ომის ვეტერანი ტაქსის მძღოლად მუშაობს ნიუ-იორკში. მის ირგვლივ მხოლოდ ძალადობა და უსამართლობაა, ამ ყოველივეს შემყურე ის მარტოხელა მონადირედ გადაიქცევა, რომელიც ცდილობს სამართლიანობის აღდგენას. რობერტ დე ნირო - ტრევის ბიკლი ჯოდი ფოსტერი - აირის სტისმა ჰარვი კეიტელი - მეთიუ სიბილ შეპარდი - ბეტსი პიტერ ბოილი - ოსტატი ალბერტ ბრუკსი - ტომი ლეონარდ ჰარისი - ჩარლზ პალანტაინი „ტაქსის მძღოლი“ — კინოფილმების ინტერნეტ-მონაცემთა ბაზა (ინგლისური) ტაქსის მძღოლი Allmovie-ზე[მკვდარი ბმული] ტაქსის მძღოლი Rotten Tomatoes-ზე დაარქივებული 2008-04-19 საიტზე Wayback Machine. ტაქსის მძღოლი Filmsite.org-ზე როჯერ ებერტის განხილვა დაარქივებული 2012-12-31 საიტზე Wayback Machine. ტაქსის მძღოლის ფანების საიტი ↑ IMDB Business - ტაქსის მძღოლი
PayPal

Paypal — ელექტრონული საგადასახადო სისტემა, რომელიც ახორციელებს თანხის გადარიცხვის ოპერაციებს ინტერნეტის საშუალებით. დღეისათვის იგი მუშაობს 190 სახელმწიფოში და ჰყავს 164 მილიონზე მეტი დარეგისტრირებული მომხმარებელი. პეიპალი მუშაობს 17 ეროვნულ ვალუტაზე. 2002 წლიდან მოყოლებული 2014 წლამდე იყო ცნობილი ინტერნეტ აუქციონის, eBay-ს მფლობელობაში. დაარსდა 1998 წელს, როგორც პორტატიული ხელსაწყოების უსაფრთხოების პროგრამების მწარმოებელი. 2015 წლიდან არის დამოუკიდებელი კომპანია. ვიკისაწყობში არის გვერდი თემაზე: PayPal paypal.com ინფორმაცია რუსულ ენაზე. პეიპალის გამოყენება სავაჭრო სისტემაში eBay. დაარქივებული 2008-04-12 საიტზე Wayback Machine. საქართველო PayPal–ის სისტემაში ჩაერთო დაარქივებული 2013-11-02 საიტზე Wayback Machine. ↑ 1.0 1.1 1.2 2015 Form 10-K, Visa Inc.. United States Securities and Exchange Commission. ↑ Chris Skinner. (11 April 2007) Celebrating PayPal's centenary. Finextra. ციტირების თარიღი: 23 November 2014. ↑ Peter S. Cohan. (5 September 2013) What PayPal's Rocky Beginnings Can Teach You About Startup Success. Entrepreneur Magazine. ციტირების თარიღი: 11 November 2014. ↑ Seetharaman, Deepa; Mukherjee, Supantha. (30 September 2014) EBay follows Icahn's advice, plans PayPal spinoff in 2015. Reuters. დაარქივებულია ორიგინალიდან — 10 დეკემბერი 2014. ციტირების თარიღი: 23 November 2014.
A State of Trance 2004

A State of Trance 2004 — 2004 წელს გამოცემული საუკეთესო ჰიტების კრებული. იგი შედგენილია მუსიკოს არმინ ვან ბიურენის მიერ. დისკი გამოსცა ლეიბლმა Armada Music. მარკ ოტენი - Tranquility (7:10) მწერალი, პროდიუსერი — მარკ ოტენი Solid Globe - Sahara (5:48) მწერალი, პროდიუსერი — მაურისიო ნაითი, ნიკ ბიგტენი, რეინ ვან დიკი, ივეს ლე ვერნე Whirlpool - Under The Sun (Solarstone Remix) (7:18) პროდიუსერი — ფილო & პერი რემიქსი — Solarstone მწერალი — ბო პერიკისი, დომინიკ ფილოპეი Three Drives - Signs From The Universe (4:14) მწერალი, პროდიუსერი— დიჯეი ტონ ტ.ბ., ერიკ დე კონინგი Airwave - Ladyblue (Original Beat) (5:53) მწერალი, პროდიუსერი — ლ-ვი Kyau vs. Albert - Velvet Morning (Aalto Remix) (5:01) რემიქსი — Aalto მწერალი, პროდიუსერი — რალფ კიაუ, სტივენ მოიბუს ალბერტი Fictivision vs. Phynn - Escape (Phynn Mix) (5:36) რემიქსი — Phynn მწერალი, პროდიუსერი — ბარტ ვან ვისერი, ფინი დე იაგერი Perpetuous Dreamer - Future Funland (Astura Remix) (5:00) რემიქსი — Astura მწერალი, კომპოზიტორი, პროდიუსერი — არმინ ვან ბიურენი Active Sight - The Search For Freedom (6:01) მწერალი, პროდიუსერი — ფრედ ბეიკერი, M.I.K.E. Super8 - Alba (6:00) Written-By, Producer — Miika Eloranta OceanLab - Satellite (Original Above & Beyond Remix) (5:45) რემიქსი, პროდიუსერი — Above & Beyond მწერალი — ჯონო გრენტი, ჯასტინ სუისა, პავო სილჯამაკი, ტონი მაქგუინესი რობერტ ნიკსონი - Spiral (6:54) მწერალი, პროდიუსერი - რობერტ ნიკსონი არმინ ვან ბიურენი & ჯასტინ სუისა - Burned With Desire (Rising Star Remix) (7:07) რემიქსი — Rising Star მწერალი, პროდიუსერი — არმინ ვან ბიურენი, ჯასტინ სუისა პერი ო’ნეილი - Kubik (8:06) მწერალი, პროდიუსერი — პერი ო’ნეილი ვალენტინო - Flying (Sultan & The Greek Remix) (5:37)გამიქსულია — იზტოკ ტურკი, ვალენტინო კანზიანი პროდიუსერი — ვალენტინო კანზიანი რემიქსი — Sultan & The Greek მწერალი — დენის ბეგანოვიჩი, ვალენტინო კანზიანი მაიკლ ბარნსი - The Ambience (4:35) მწერალი, პროდიუსერი — მაიკლ ბარნსი პიტერ მარტინი - Perfect Wave (6:43) მწერალი, პროდიუსრი — პიტერ მარტინი ჯონ სიმსი vs. Locust - Mind Circles (Perry O'Neil Remix) (4:47) მწერალი, პროდიუსერი — ჯონ სიმსი, პერი ო’ნეილი რემი & როლანდ კლინკენბერგი - Fearless (5:42) მწერალი, პროდიუსერი — რემი ანგერი, როლანდ კლინკენბერგი Solarstone vs. სკოტ ბონდი - Naked Angel (6:07) მწერალი, პროდიუსერი — ენდი ბარი, რიკ მოუეტი, სკოტ ბონდი M.I.K.E. presents Fascinated - Totally Fascinated (6:18) მწერალი, პროდიუსერი — M.I.K.E. Mono - Rise (5:37) მწერალი, პროდიუსერი — ჯეზპერ სოდერლანდი Envio - Time To Say Goodbye (Passiva Mix) (6:04) რემიქსი — Passiva მწერალი, პროდიუსერი — აშხან ფარდოსტი True Form - Forbidden Colours (7:28) მწერალი, პროდიუსერი — პერი ო’ნეილი, რობერტ ნიკსონი Arctic Quest - Offbeat (5:31) მწერალი, პროდიუსერი — ემიელ ტენ ჰარი ტერი ბოუნსი vs. ფრედ ბეიკერი presents Water Plane - Introspection (John Askew Mix) (5:06) პროდიუსერიr — ფრედ ბეიკერი, Mr. Sam რემიქსი - John Askew მწერალი, კომპოზიტორი, პროდიუსერი — ფედერიკ დე ბეიკერი, ტერი ბოუნსი ინფორმაცია საიტზე Discogs
A State of Trance 2005

A State of Trance 2005 — 2005 წლის კრებული. იგი შედგენილია მუსიკოს არმინ ვან ბიურენის მიერ. დისკი გამოიცა ლეიბლის Armada Music მიერ. Interstate - I Found You Hidden Logic presents Luminary - Wasting მარკუს სქულსზი - First Time მაქს გრაჰამი & ჯესიკა ჯაკობსი - I Know You're Gone მაიკ ფოილი presents Statica - Space Guitar ავა მეა - In the End Elevation - Ocean Rain Locust - Aerospace [Probspot Remix] არმინ ვან ბიურენი - Shivers EnMass - Beyond Horizon Kyau vs. Albert - Falling Anywhere [Rework] ფრაგილი featuring ალექს ლემონი - Inertia [Armin van Buuren Remix] სოფია სუგარი - Call of Tomorrow [John O'Callaghan Remix] მარკოსი - Cosmic Strings ** ჯონ ასქიუ - Mood Swing ** პიტერ მარტინი presents Anthanasia - Simply Blue Nu Frequency - 808 ენდი მური - Halcyon აჰმეტ ერტინუ - Why [Derek Howell Mix] ოლივერ ლიები vs. დიჯეი პრიჩი - Papel [Preach Remix] რემი - Crackdown გაბრიელ & დრესდენი - Arcadia ტილტი - Twelve [Max Graham Remix] მეთიუ დიკი - Deep Show Recluse - Emotional Void Adam White featuring Martin Grech - Ballerina Blank & Jones - Perfect Silence [E-Craig 212 Vocal Mix] კიაუ vs.ალბერტი - Made of Sun [KvA Hard Dub - AVB Edit] M.I.K.E. - Massive Motion ** Eye Wall - Bad Deal ** ჰამერი & ბენეტი - Language [Santiago Nino Dub Tech Mix] ** ლიქუიდ ოვერდოსი - Ancient Space [Fred Baker Remix] ** ინფორმაცია საიტზე Discogs ↑ http://www.allmusic.com/album/state-of-trance-year-mix-2005-mw0000245218
ცოფიანი ხარი (ფილმი)

ცოფიანი ხარი (ინგლ. Raging Bull) — მარტინ სკორსეზეს ფილმი, რომელიც გამოვიდა 1980 წელს. ფილმში მონაწილეობენ რობერტ დე ნირო, კეთი მორიარტი, ჯოუ პეში, ფრენკ ვინსენტი, ნიკოლას კოლასანტო, ტერესა სალდანა და სხვა. შავ-თეთრი ფილმი გადაღებულია ჯეიკ ლამოტას წიგნის მიხედვით. ყურადღება!  ქვემოთ მოყვანილია სიუჟეტის და/ან დასასრულის დეტალები. ჯეიკი – მეტსახელად ბრონქსელი ხარი – მოკრივეა საშუალო წონით კატეგორიაში. 1940-იანი წლების ნიუ-იორკში მისი კარიერა მწვერვალზეა. ის რინგზე უძლეველია, მაგრამ ძალადობით გამოირჩევა რინგის მიღმაც. მუდმივად ჩხუბობს მეუღლესთან. ჯეიკი დაამარცხებს რივზს რინგზე, თუმცა მსაჯები სადაო გადაწყვეტილებას მიიღებენ და გამარჯვებას რივზს ჩაუთვლიან, რაც ბრბოს აღაშფოთებს. ჯეკი ენდობა საკუთარ ძმას, ჯოუის. 1943 წელს დეტროიტში ის დაამარცხებს შუგარ რეი რობინსონს. რობინსონთან მესამე ბრძოლაში ის დამარცხდება. ჯეკი მოიყვანს მეორე ცოლს, ახალგაზრდა და ქერათმიან ვიკის. 1947 წელს ნიუ-იორკში ჯეკი გაანადგურებს ტონი ჯენაიროს. მას შემდეგ, რაც ვიკი სალვისთან ერთად წავა დასალევად, ჯოუ სცემს სალვის. ჯეკი კი ჯოუისა და ვიკიზე ეჭვიანობს, მათ ღალატში დაადანაშაულებს და ორივეს სცემს. ვიკისა და ჯოუიზე გადამტერებით ჯეკი გაანადგურებს საკუთარ პროფესიულ და პირად ცხოვრებას 1950-იან წლებში. რინგზე რობინსონი სასტიკად სცემს ჯეკს, თუმცა ვერ წააქცევს მას. კრივიდან წასული ჯეკი გახსნის ღამის კლუბს, სადაც საღამოები მიჰყავს. ჯეკი ბოლოს ისე დაეცემა, რომ ციხეში აღმოჩნდება. ის კედლებს ურტყავს და ტირის რომ ცხოველი არ არის. ფილმის ბოლოს ჯეკი რეპეტიციას გადის და იმეორებს მარლონ ბრანდოს პერსონაჟის ციტატას ფილმიდან „ნავსადგურში“. რობერტ დე ნირო — ჯეიკ ლამოტა კეთი მორიარტი — ვიკი ტაილერი ჯოუ პეში - ჯოუი ლამოტა ფრენკ ვინსენტი - სალვი ბეტსი ნიკოლას კოლასანტო - ტომი კომო ტერესა სალდანა - ლენორა ლამოტა ფრენკ ადონაისი — პეტსი მარიო გალო — მარიო კევინ მეჰონი — ტონი ჯენაირო ოსკარი საუკეთესო მსახიობი კაცი: რობერტ დე ნირო საუკეთესო მონტაჟი: თელმა სქუნმეიქერი BAFTA საუკეთესო მონტაჟი: თელმა სქუნმეიქერი „ცოფიანი ხარი“ — კინოფილმების ინტერნეტ-მონაცემთა ბაზა (ინგლისური) ↑ IMDB Business - ცოფიანი ხარი
მგლის სოკო

მგლის სოკო (ლათ. Coprinus micaceus) — ქუდიანი სოკო კოპრინასებრთა ოჯახისა. აქვს ზარისებრი, მოყვითალო-მურა, ცენტრში უფრო მუქი ქუდი, რომლის დიამეტრია 3-6 სმ; დაფარულია მბზინავი ქერცლით, რომელიც მალევე ქრება. ფირფიტები ჯერ თეთრია, შემდეგ შავი. ფეხი თეთრია, იზრდება ადრე გაზაფხულიდან ზამთრის პირამდე ჯგუფებად, დამპალ ხეებზე და მათ ახლოს, აგრეთვე ნაკელიან ადგილებზე. იჭმევა ნორჩი. ნახუცრიშვილი ი., ქართული საბჭოთა ენციკლოპედია, ტ. 6, თბ., 1983. — გვ. 527. მგლის სოკო Index Fungorum-ზე (ინგლისური)
მგოსანი

მგოსანი - მუსიკოს-მომღერალი, მესაკრავე, პოეტი. მგოსნის შესახებ ყველაზე ადრინდელ ცნობებს XII საუკუნის ქართულ ძეგლებში ვხვდებით. თამარის პირველი ისტორიკოსის ცნობით, თამარის ქორწინებისას „იყო ზმა მგოსანთა“. მგოსნები უმეტესად ვაჟები იყვნენ. ისინი ჩანგის თანხლებით უკრავდნენ. მგოსანთა შემოქმედება, რომელშიც მთავარი ადგილი სატრფიალო-ლირიკულ თემატიკას ეჭირა, ძირითადად პრივილეგირებული, კლასების მხატვრულ ინტერესებს ემსახურებოდა. ამჟამად მგოსანი პოეტის სინონიმია. ქართული საბჭოთა ენციკლოპედია, ტ. 6, თბ., 1983. — გვ. 527.
მდაბიო

მდაბიო, მდაბიური, მდაბური — „დაბის“ (უმცირესი ადმინისტრაციულ-ტერიტორიული ერთეულისა და დასახლებული ადგილის) მკვიდრი. რადგან — „დაბა“ (თავდაპირველად გვაროვნული-თემური ერთეული უნდა ყოფილიყო) ადრინდელ ფეოდალურ ხანაში სასოფლო-სამეზობლო თემს წარმოადგენდა, „მდაბიო“ ამ დროს სოციალური ტერმინი იყო და ამ „დაბაში“ მცხოვრებ მეთემეს აღნიშნავდა. ტერმინი „მდაბიო“ ჩვენამდე მოღწეულ ძეგლთაგან პირველად გვხვდება „ ევსტათი მცხეთელის მარტვილობაში“ „მდაბურის“ ფორმით და აღნიშნავს საქალაქო ეთნიკურ-რელიგიური თემის წევრს (გიორგი მელიქიშვილი). მდაბიო დრინდელ ფეოდალურ ხანაში მატერიალური დოვლათის ძირითადი მწარმოებელი იყო, იგი ემსახურებოდა „დაბების“ მფლობელ ფეოდალს. მდაბიოთა უმთავრესი მოვალეობა იყო აგრეთვე ლაშქრობა. ამ ნიშნით სამეცნიერო ლიტერატურაში იხმარება ტერმინი მდაბიორ-მოლაშქრენი (ნიკოლოზ ბერძენიშვილი) მსუბუქად შეიარაღებულ ქვეით მეომართა აღსანიშნავად, რომლებიც მძიმედ შეჭურვილ თავიანთ „უფლებს“ ახლდნენ. VIII-IX საუკუნეებში „დაბების“ ანუ სასოფლო-სამეზობლო თემების ადგილს იკავებს მთლიანად ფეოდალების მიწათმფლობელობასა და ექსპლუატაციაში შესული „სოფლები“. ამ პროცესის შესაბამისად მდაბიოთა სოციალურმა ფენამ გაქრობა იწყო და მისი ადგილი თანდათანობით „გლეხმა“ დაიჭირა, როგორც ამ სახეცვლილი გაერთიანების მკვიდრმა და თემის გარეშე მდგომმა არათავისუფალმა მწარმოებელმა. საქართველოს ისტორიის ნარკვევები, ტ. 1-2, თბ., 1970-1973; ბოგვერაძე ა., ქართული საბჭოთა ენციკლოპედია, ტ. 6, თბ., 1983. — გვ. 527-528.
მდადე

მდადე, მდადი — პატარძლის მაყარი ქალის ქორწილში, „დიაცი სძლის მაყარი“ (საბა). მდადეს ირჩევდნენ ნათესავთა და ახლო მეგობართა წრიდან. ევალებოდა საქორწილო რიტუალის განმავლობაში პატარძალთან ყოფნა და მისი უშუალო მფარველობა. ზოგან მის ფუნქციაში შედიოდა ქორწილის ღამეს ნეფე-დედოფლისათვის ლოგინის გაშლა, დილით კი — ალაგება. მდადე დიდი პატივისცემით სარგებლობდა როგორც ქალის, ისე ვაჟის ოჯახში. ქართული საბჭოთა ენციკლოპედია, ტ. 6, თბ., 1983. — გვ. 528.